மற்ற ஃபுட் ஆப்களில் இருந்து லிட்டில் முற்றிலும் வேறுபட்டது இது. மற்றவை அனைத்தும் நீங்கள் ஆர்டர் செய்யும் உணவை,டெலிவரி செய்யும் ஆப்கள். ஆனால் இந்த ஆப்பில் நீங்கள் உணவை ஆர்டர் செய்துவிட்டு, பணம் செலுத்திவிட்டு நீங்களே நேரில் சென்றுதான் வாங்க வேண்டும். ஆனால் உங்களை ஆச்சர்யப்படுத்தும் அளவிற்கு இதில் கொட்டிக்கிடக்கின்றன ஆஃபர்கள். உங்களுக்கு அருகிலேயே இருக்கும் உணவகங்களில் நீங்கள் இந்த ஆப் மூலம் ஆர்டர் செய்துவிட்டு, பின்னர் அந்த உணவகத்திற்கு நேரில் சென்று நீங்கள் பணம் செலுத்தியதற்கான Code-ஐக் காட்டிவிட்டு உணவை வாங்கிக்கொள்ள முடியும். உதாரணத்திற்கு ஒரு சிக்கன் பிரியாணி 150 ரூபாய் என்றால், இதில் 99 ரூபாய்க்கு கிடைக்கிறது. பீட்சா 100 ரூபாய் என்றால் 55 ரூபாய்க்கு கிடைக்கிறது. உணவு மட்டுமன்றி சலூன், ஸ்பா, ஹோட்டல்கள் போன்றவையும் இந்த ஆப்பில் கிடைக்கின்றன. இதில் இருக்கும் ஒரே சிக்கல் நீங்கள் பேடிஎம் மூலமாகத்தான் பணம் செலுத்த முடியும். பேடிஎம் மூலம் டெபிட்கார்டு, இன்டர்நெட் பேங்கிங் ஆகியவற்றையும் பயன்படுத்திக்கொள்ளலாம். நீங்கள் ஆப்பை இன்ஸ்டால் செய்து திறக்கும் போதே, உங்களுடைய மொபைல் எண் மூலம் உங்களுக்கான பேடிஎம் கணக்கைத் துவக்கிவிடுகிறது அல்லது ஏற்கெனவே இருக்கும் உங்கள் பேடிஎம் கணக்குடன் இணைத்துவிடுகிறது. பெரிய ட்ரீட்டைக் கூட சிக்கனமாக கம்மி பட்ஜெட்டில் முடிக்க நினைப்பவர்களுக்கு இந்த ஆப் நல்ல சாய்ஸ்.